શકિત આરાધના પર્વ નવરાત્રીના તહેવાર પર બનેલી બોલીવુડની ફિલ્મ લવરાત્રી સામે આતંરરાષ્ટ્રીય હિન્દુ સેના અને સનાતન ફાઉન્ડેશન તરફથી હાઇકોર્ટમાં જાહેરહિતની અરજી કરાઇ છે. પ્રોડયુસર તરફથી એવી રજુઆત કરાઇ હતી કે ફિલ્મનું નામ બદલી કાઢવામાં આવ્યુ છે. તેની સામે અરજદારે એવી દલીલ કરી હતી કે ફિલ્મનું નામ બદલી કાઢવાથી ફિલ્મના દ્રશ્યો બદલાતા નથી. કોર્ટે આ અંગે પ્રોડયુસર સામે ટકોર કરી હતી કે જો ફિલ્મમાં ર્ધાિમક લાગણીઓ દુભાય તેવા દ્રશ્યો હશે તો ફિલ્મને સ્ટે કરી દેવામાં આવશે. આ અંગે એક જ દિવસમાં જવાબ રજૂ કરવા કોર્ટે પ્રોડયુસરને આદેશ કર્યો છે.